## Naredba o zaštitnim mjerama i uvjetima pri uvozu i provozu goveda, ovaca, koza, svinja i ostalih papkara i njihovih proizvoda na teritoriju Republike Hrvatske u svezi sprečavanja unosa zarazne bolesti slinavke i šapa

### NN 49/1993 (26.5.1993.), Naredba o zaštitnim mjerama i uvjetima pri uvozu i provozu goveda, ovaca, koza, svinja i ostalih papkara i njihovih proizvoda na teritoriju Republike Hrvatske u svezi sprečavanja unosa zarazne bolesti slinavke i šapa

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točke 2. Zakona c zdravstvenoj zaštiti
životinja i veterinarskoj djelatnosti ("Narodne novine" broj
52/91), ministar poljoprivrede i šumarstva donosi

## NAREDBU

### o zaštitnim mjerama i uvjetima pri uvozu i provozu goveda, ovaca, koza, svinja i ostalih papkara i njihovih proizvoda na teritoriju Republike Hrvatske u svezi sprečavanja unosa zarazne bolesti slinavke i šapa

I.

Radi sprečavanja unošenja u Republiku Hrvatsku zarazne bolesti slinavke
i šapa nareduju se sljedeće mjere:

1. Zabranjuje se uvoz u Republiku Hrvatsku i provoz preko teritorija
Republike Hrvatske, goveda, ovaca, koza, svinja i ostalih domaćih i divljih
papkara, koji se provoze ili potjeću s teritorija Republike Italije, Republike
Bosne i Hercegovine, Bivše Jugoslavenske Republike Makedonije, Bjelorusije,
Albanije, Latvije, Litve, Rusije, Poljske, Bugarske i Rumunjske

2. Zabranjuje se uvoz u Republiku Hrvatsku i provoz preko teritorija
Republike Hrvatske proizvoda životinjskog podrijetla od goveda, ovaca,
koza, svinja i drugih domaćih i divljih papkara, koji se provoze ili potjeću
s teritorija Republike Italije, Republike Bosne i Hercegovine, Bjelorusije,
Latvije, Litve, Albanije, Rusije, Bivše Jugoslavenske Republike Makedonije,
Bugarske i Rumunjske. Zabrana se ne odnosi na proizvode životinjskog podrijetla
namijenjene ljudskoj prehrani, koji su prije ili tijekom proizvodnje podvrgnuti
toplinskoj obradi s postizanjem temperature u središtu proizvoda od najmanje
70 stupnjeva C ili su podvrgnuti toplinskoj obradi u hermetički zatvorenoj
ambalaži sa Fo vrijednosti 3 i više, mlijeko i proizvode od mlijeka koje
je bilo prethodno podvrgnuto toplinskoj obradi od 71,7 stupnjeva C kroz
1,5 sec., kao i na proizvode životinjskog podrijetla namijenjene industrijskoj
upotrebi: sirovu kožu koja je kroz sedam (7) dana soljena morskom solju
uz dodatak 2% kalcinirane sode (Natrijeva karbonata - Na2C03) te odstajale
po provedenom postupku najmanje trideset (30) dana u mjestu podrijetla
u kojem u posljednja tri mjeseca nije bilo utvrđenih slučajeva bolesti
slinavke i.šapa; vunu i krzno podvrgnute industrijskum pranju uz dodatak
lužina (sapun, soda, kalijev karbonat) ili podvrgnutu propisanom postupku
fumigacije s formaldehidom u hermetičkim komorama kroz četiri (4) sata
kao i na čekinje, rogove, papke i druge proizvode, koji su kuhani kroz
jedan sat odnosno podvrgnuti potapanju u l% otopini formaldehida kroz 24
sata.

II.

Dozvoljava se uvoz živih papkara u Republiku Hrvatsku i provoz živih
papkara preko teritorija Republike Hrvatske podrijetlom iz drugih država
osim država navedenih pod točkom 1. točke I. ove Naredbe, ukoliko u njima
ne postoji službeno utvrđena zarazna bolest ili sumnja na zaraznu bolest
slinavku i šap, uz potvrdu da se u istoj državi ne vrši cijepljenje protiv
slinavke i šapa, kao i da je krv životinja navedenih u certifikatu, najviše
sedam (7) dana prije otpreme, pretražena na prisutnost protutijela slinavke
i šapa s negativnim rezultatom, u ovlaštenom laboratoriju zemlje izvoznice.
Veterinarsko-sanitarne svjedodžbe - certifikati, koji prate pošiljke životinja,
moraju sadržavati potvrdu o izvršenom negativnom nalazu kontrole na prisustvo
protutijela slinavke i šapa s naslovom ovlaštenog laboratorija zemlje izvoznice
i brojem i datumom laboratorijskog nalaza. Dozvoljava se uvoz u Republiku
Hrvatsku i provoz preko teritorija Republike Hrvatske, proizvoda podrijetlom
od papkara iz drugih država, osim država iz podtočke 2., kao i proizvoda
iz podtočke 3., točke I. ove Naredbe, podvrgnutih propisanom postupku za
proizvode na koje se ne odnosi zabrana, ukoliko u istim državama ne postoji
službeno utvrđena zarazna bolest ili sumnja na zaraznu bolest slinavku
i šap, uz potvrdu, da se u istoj državi ne vrši cijepljenje protiv slinavke
i šapa.

III.

Veterinarsko-sanitarne svjedodžbe za dozvoljeni uvoz ili provoz životinja
i proizvoda životinjskog podrijetla, moraju sadržavati sljedeći tekst:
"Životinje ili proizvodi životinjskog podrijetla, koji se provoze
preko teritorija ili uvoze u Republiku Hrvatsku, udovoljavaju uvjetima
propisanim Naredbom o zaštitnim mjerama i uvjetima pri uvozu i provozu
goveda, ovaca, koza, svinja i ostalih papkara i njihovih proizvoda na teritoriju
Republike Hrvatske u svezi sa sprečavanjem unosa zarazne bolesti slinavke
i šapa ("Narodne novine", br:: od 1993. i to da:

- živi papkari potječu iz zemlje podrijetla u kojoj nije utvrđena slinavka
i šap, kao ni sumnja na istu zarazu;

- da se u zemlji podrijetla ne vrši cijepljenje protiv slinavke i šapa;

- da je krv papkara navedenih u certifikatu najviše 7 dana prije otpreme
pretražena na prisutnost protutijela slinavke i šapa s negativnim rezultatom
- Nalaz ovlaštenog laboratorija Br. i Datum 19 \_\_;

- da su proizvodi podrijetlom od papkara prethodno podvrgnuti propisanom
postupku (navesti postupak);

- da su sirove kože podvrgnute propisanom postupku te poslije njega
odležale 30 dana u mjestu podrijetla u kojem u posljednja 3 mjeseca nije
bilo utvrdenih slučajeva ni sumnje na zaraznu bolest slinavku i šap"

IV.

Stupanjem na snagu ove naredbe prestaje vrijediti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih živih papkara, proizvoda, sirovina i otpadaka, podrijetlom
od navedenih životinja iz Republike Italije, republika bivšeg SSSR-a, Poljske,
Bugarske, Rumunjske, Albanije, Bosne i Hercegovine i Makedonije ("Narodne
novine", broj 20/93)

V.

Ova naredba stupa na snagu danom objave u "Narodnim novinama".

Klasa: 322-01/93-01/432

Urbroj : 525-06-93-01

Zagreb, 21. svibnja 1993.

Ministar poljoprivrede i šumarstva

**Ivan Tarnaj, v. r.**

Naredba, NN 49/1993-953